Title: Substantiv (Kristiansand)

Trykk på alle substantiv i ubestemt form entall i teksten

Kristiansand er en typisk sommerby med stor tilstrømning av turister i sommermånedene.En av de mest populære severdighetene i Kristiansand er Kristiansand dyrepark. Dyreparken er den mest besøkte severdigheten i Norge, og er en kombinert dyre-og fornøyelsespark med dyr, sommerteater, badeland og andre attraksjoner. Thorbjørn Egners Kardemomme by ligger også i parken. Her kan man møte personer som tante Sofie, Tobias i tårnet og røverne Kasper, Jesper og Jonathan som voksne og barn har blitt kjent med gjennom boka og skuespillet Kardemomme by. I Dyreparken i Kristiansand bor det også en veldig kjent sjørøver som heter Kaptein Sabeltann.Her kan barn og voksne få være med på Sabeltanns eventyr gjennom flere teaterforestillinger.Kristiansand er også kjent for Quartfestivalen,som var en stor musikkfestival som ble arrangert hvert år fra 1992 til den gikk konkurs i 2008. Festivalen samlet et stort publikum og hadde en rekke kjente nasjonale og internasjonale artister som gjestet scenen i årene den pågikk. Etter konkursen har festivalen dukket sporadisk opp igjen under nye navn.
A: sommerby; fornøyelsespark; sommerteater; badeland; sjørøver; musikkfestival; publikum